Diari Oficial de la Generalitat Valenciana


Sumari del DOGV 6043, del 25-06-2009 (2009/7400)

RESOLUCIÓ de 4 de novembre de 2008, de la Direcció General per al Canvi Climàtic, per la qual s'atorga a l'empresa Acteco Productos y Servicios, SL, l'autorització ambiental integrada per a una instal·lació d'emmagatzematge, valorització i eliminació de residus perillosos i no perillosos al terme municipal d'Ibi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6043

Data del DOGV
:   25-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/7400


Data del document
:   04-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 4 de novembre de 2008, de la Direcció General per al Canvi Climàtic, per la qual s'atorga a l'empresa Acteco Productos y Servicios, SL, l'autorització ambiental integrada per a una instal·lació d'emmagatzematge, valorització i eliminació de residus perillosos i no perillosos al terme municipal d'Ibi. [2009/7400]  
Vistos els documents que consten en l'expedient 155/07 IPPC, instruït a instància de l'empresa Acteco Productos y Servicios, SL, a fi d'obtenir l'autorització ambiental integrada per a una instal·lació d'emmagatzematge i tractament de residus perillosos i no perillosos, s'emet aquesta resolució de conformitat amb els següents   
Antecedents de fet  
Primer. Amb data 5 de març de 2007 Jorge Ramis Valls, en representació de l'empresa Acteco Productos y Servicios, SL, amb CIF W10900934, va presentar a la Conselleria de Territori i Habitatge una sol·licitud d'autorització ambiental integrada per a una instal·lació d'emmagatzematge i tractament de residus perillosos i no perillosos, ubicada al polígon industrial l'Alfàs III, parcel·la 86, d'Ibi (Alacant), amb CNAE 37491, que es detalla en l'annex I.  
Segon. Amb data 9 de maig de 2007 es va requerir a l'interessat l'aportació de documentació complementària per a la tramitació de l'expedient, que finalment va ser aportada amb data 11 de maig i 28 de juny de 2007.  
En la documentació complementària s'incloïa un informe urbanístic emés per l'Ajuntament d'Ibi amb data 11 d'abril de 2007.  
Tercer. Amb data 20 de juliol de 2007 es va remetre la documentació a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada, i es va comunicar a l'interessat l'admissió a tràmit de l'expedient.  
Quart. Amb data 8 d'agost de 2007 el Servei de Protecció de l'Ambient Atmosfèric va emetre un informe en relació amb la contaminació acústica, pel qual se sol·licitava l'aportació de documentació complementària.  
Amb data 5 de juny de 2007 el Servei d'Avaluació d'Impacte Ambiental va emetre un informe pel qual se sol·licitava l'aportació de documentació complementària.  
Cinqué. Amb data 20 de setembre de 2007 es va requerir a l'interessat l'aportació de documentació complementària per a la tramitació de l'expedient, que va ser aportada amb data 19 d'octubre de 2008. Així mateix, amb data 7 de desembre de 2007 es va aportar un nou estudi d'impacte ambiental.  
Sisé. Amb data 18 de gener de 2008 el Servei de Protecció de l'Ambient Atmosfèric va emetre un informe en relació amb la contaminació acústica, pel qual se sol·licitava l'aportació de documentació complementària.  
Seté. Amb data 19 de febrer de 2008 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 5706).  
Durant aquest període d'informació pública es va presentar una al·legació al projecte a la Conselleria de Medi Ambient, Aigua, Urbanisme i Habitatge i a l'Ajuntament d'Ibi, i es va incorporar al procés de tramitació de l'autorització ambiental integrada.  
Huité. Amb data 25 de febrer de 2008 l'interessat va aportar documentació complementària en relació amb la contaminació acústica. Després de revisar aquesta documentació, el Servei de Protecció de l'Ambient Atmosfèric, amb data 14 de març de 2008, va emetre un informe favorable condicionat al fet que, una vegada posada en funcionament l'activitat i implantades les mesures correctores, caldrà fer nous mesuraments per a comprovar-ne l'efectivitat.  
Nové. Amb data de registre d'entrada de 3 de març de 2008 es va rebre un informe de l'Ajuntament d'Ibi de 14 de febrer de 2008 en el qual es requeria l'aportació de documentació complementària, que va aportar l'interessat amb data 26 de març de 2008.  
Deu. Amb data de registre d'entrada de 10 de març de 2008 es va rebre un informe de l'Ajuntament d'Ibi de 19 de febrer de 2008 relatiu al risc d'inundació de l'emplaçament de l'activitat, en el qual s'establia com a condicionant la prohibició de l'ús residencial, industrial i comercial, excepte la part destinada a emmagatzematge, a una cota inferior a la rasant del terreny o del carrer.  
Així mateix, amb data 28 de març de 2008 el Servei de Protecció de l'Ambient Atmosfèric va emetre un informe en relació amb la contaminació atmosfèrica.  
En resposta a aquests informes, amb data 11 d'abril de 2008 l'interessat va aportar documentació complementària.  
Onze. Amb data 29 de maig de 2008 l'Ajuntament d'Ibi va emetre un informe sobre l'adequació de la instal·lació als aspectes ambientals de competència municipal.  
Dotze. Amb data 11 de juliol de 2008 l'interessat va respondre a l'al·legació presentada en el tràmit d'informació pública.  
Tretze. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada sobre l'adequació del projecte a tots aquells aspectes que foren de la seua competència.  
Catorze. Amb data 25 de juliol de 2008 la Confederació Hidrogràfica del Xúquer va emetre un informe favorable amb una sèrie de condicions respecte a la inexistència d'abocaments al domini públic hidràulic, amb l'excepció de les aigües residuals pluvials i sanitàries que estan connectades al clavegueram municipal.  
Quinze. Amb data 24 de setembre de 2008 el Servei de Residus Urbans va emetre un informe relatiu a la gestió de residus d'aparells elèctrics i electrònics, en el qual es requeria documentació, que va ser aportada per l'empresa amb data 20 d'octubre de 2008.  
Setze. Amb data 22 d'octubre de 2008 la Direcció General de Gestió del Medi Natural va emetre una declaració d'impacte ambiental favorable, només a l'efecte ambiental, de la planta d'emmagatzematge i tractament de residus perillosos i no perillosos d'Ibi (Alacant).  
Dèsset. Amb data 24 d'octubre de 2008 el Servei de Residus Industrials va emetre un informe tècnic que valorava la documentació rebuda.  
Díhuit. Amb data 27 d'octubre de 2008 es va fer el tràmit d'audiència a l'interessat, sense que s'hi presentaren al·legacions.  
Dènou. Amb data 28 d'octubre de 2008 la Comissió d'Anàlisi Ambiental Integrada va celebrar una sessió ordinària en la qual va aprovar la proposta de resolució de l'expedient 155/07 IPPC de sol·licitud d'autorització ambiental integrada, promoguda per Acteco Productos y Servicios, SL.  
Als fets anteriors són aplicables els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex 1 d'aquesta llei estan subjectes a autorització ambiental integrada.  
La instal·lació de referència està inclosa en l'annex 1 de la Llei 2/2006, en l'epígraf 5.1 Instal·lacions per a la valorització de residus perillosos, inclosa la gestió d'olis usats, o per a l'eliminació d'aquests residus en llocs diferents dels abocadors, amb una capacitat de més de 10 tones per dia.  
Segon. L'expedient s'ha tramitat d'acord amb el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Reial decret 509/2007, i el capítol III del títol I de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 15 de setembre, del Consell.  
Tercer. És aplicable el Reial decret 833/1988, de 20 de juliol, pel qual s'aprova el Reglament per a l'execució de la Llei 20/1986, bàsica de residus tòxics i perillosos, modificat pel Reial decret 952/1997, de 20 de juny.  
Quart. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
En vista d'aquests antecedents, a proposta del cap del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer  
Concedir a Acteco Productos y Servicios, SL, l'autorització ambiental integrada per a la seua instal·lació d'emmagatzematge, valorització i eliminació de residus perillosos i no perillosos, ubicada al polígon industrial l'Alfàs III, parcel·la 86, d'Ibi (Alacant), referent al Projecte bàsic d'autorització ambiental integrada, visat en data 21 de febrer de 2007, subscrit per Santiago Pérez Vicedo, que queda inscrita en el Registre d'Instal·lacions de la Comunitat Valenciana amb el número 341-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
Els focus d'emissió canalitzada a l'atmosfera de les instal·lacions són els següents:  
  
Els valors límit d'emissió que s'han de complir en els focus canalitzats són els següents:   
  
Respecte a l'emissió de COT, si durant les dues primeres anualitats de mesurament no s'han detectat nivells significatius, no cal mesurar aquest paràmetre sempre que es justifique que els nivells d'immissió de compostos orgànics volàtils a la zona de trituració compleixen els límits establits en l'apartat d'emissions difuses.  
Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K) per als gasos de combustió en base seca i un contingut d'oxigen del 15%.  
1.2. Emissions difuses  
Per al cas de les emissions no canalitzades, els nivells d'immissió de compostos orgànics volàtils no han de sobrepassar la trentena part dels límits ambientals d'exposició professional per als agents químics publicats més recentment per l'Institut Nacional de Seguretat i Higiene en el Treball.  
D'acord amb l'apartat 2 de la disposició addicional primera del Decret 127/2006, de 15 de setembre, s'ha d'estudiar la possible captació i canalització de les emissions de compostos orgànics volàtils generades en les ventilacions dels tancs i basses d'emmagatzematge de residus perillosos, incloent-hi els dissolvents, l'extrusió de plàstics, les ventilacions del tractament d'evaporació per a la recuperació d'olis, i en el tractament dels llots de la depuradora.   
1.3. Programa de control i vigilància d'emissions atmosfèriques  
Anualment s'ha de fer un control ambiental que garantisca l'adequació de les instal·lacions i l'activitat als requeriments legals aplicables i, específicament, als que fixa l'autorització ambiental integrada.  
Els punts de mostratge en els focus han de complir els requisits de l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
Els resultats del control ambiental s'han de remetre abans de l'1 de març de cada any a la Direcció General per al Canvi Climàtic, conjuntament amb les dades sobre les emissions que estableix el Reglament E-PRTR, aprovat pel Reial decret 508/2007, i d'acord amb l'article 3 de l'Ordre de 31 de gener de 2007, de la Conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental i l'article 8.3 de la Llei 16/2002.  
2. Olors  
Respecte a l'emanació d'olors de la instal·lació, d'acord amb la norma UNE-EN 13226, els nivells d'olor no han d'excedir les 5 ouE (unitat d'olor europea) a les zones residencials d'afecció, considerant el percentil 98 de les mitjanes horàries al llarg d'un any.  
En el cas que es detecten molèsties per olors al veïnat, caldrà presentar un estudi olfactomètric realitzat per una entitat col·laboradora en matèria de qualitat ambiental, en el qual es determine, mitjançant la tècnica de l'olfactometria dinàmica, els nivells d'olor a l'entorn immediat de les instal·lacions.  
En el cas que se superen els nivells d'olor, l'empresa haurà de presentar un projecte que continga mesures correctores addicionals per a minimitzar la generació de compostos olorosos. Prèviament a l'execució d'aquest projecte, cal tenir l'aprovació de la Direcció General per al Canvi Climàtic.  
3. Emissions sonores  
Respecte al nivell de sorolls transmesos a l'exterior, caldrà complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
En aquest sentit, una entitat col·laboradora en matèria de qualitat ambiental per al camp de la contaminació acústica ha de fer una auditoria acústica en l'entorn immediat de la parcel·la de l'activitat en el termini de tres mesos des de la posada en funcionament de les instal·lacions, i posteriorment almenys cada cinc anys, d'acord amb l'article 37 d'aquesta llei.   
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els informes complets d'aquestes.  
4. Abocaments  
4.1. Aigües residuals industrials  
La instal·lació no requereix autorització d'abocament de l'organisme de conca, ja que no fa abocaments al domini públic hidràulic, i ha de complir les prescripcions següents:  
1. Anualment, juntament amb la memòria anual i la declaració E-PRTR, s'ha d'aportar davant de l'òrgan competent per a l'atorgament de l'autorització ambiental integrada una declaració de les incidències detectades, així com totes les factures de retirada o justificants acreditatius de la retirada de les aigües residuals que s'hagen emmagatzemat en un depòsit impermeable per al tractament posterior per un gestor autoritzat, de manera que aquestes concorden amb el volum generat.  
2. El titular ha de mantenir els abocaments de les aigües residuals d'origen domèstic i les aigües pluvials que corren per escorrentia per la parcel·la connectats a la xarxa de clavegueram, sense que hi haja cap sistema de desguàs capaç de generar un abocament directe o indirecte al domini públic hidràulic, i ha de presentar davant de l'òrgan competent per a l'atorgament de l'autorització ambiental integrada un certificat de connexió dels abocaments d'aigües residuals emés pel titular de la xarxa de sanejament. Així mateix, el titular ha de presentar, prèviament a l'autorització d'inici de l'activitat, un informe emés per l'ens encarregat de la gestió de la depuradora de destinació, en el qual es pronuncie expressament de manera favorable a la connexió de l'abocament de l'esmentada activitat, amb indicació expressa que aquests abocaments són compatibles amb el compliment dels valors límit d'emissió que fixa l'autorització d'abocament de la depuradora, tant des del punt de vista del volum com per la qualitat de l'efluent.  
3. El titular de l'activitat està obligat a fer el manteniment adequat de les basses o depòsits d'acumulació de les aigües residuals de manera que en quede assegurada la impermeabilitat i l'estanquitat al llarg del temps.   
4. La línia o línies d'aigua de l'activitat susceptibles de generar abocaments d'aigües residuals no disposaran de cap sistema de desguàs capaç de generar abocament continu o discontinu, ni directe o indirecte, al domini públic hidràulic.  
5. Es recorda que, d'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), «està prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es tinga l'autorització administrativa prèvia», i s'incoarà, si escau, un expedient sancionador per infracció tipificada en la lletra f) de l'article 116.3 de l'esmentada llei.  
6. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
7. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
8. Pel que fa a abocaments indirectes, els canalons, els depòsits i les basses d'emmagatzematge d'aigües residuals han de ser perfectament impermeables i estanques. A aquest efecte, junt amb la sol·licitud de visita de comprovació, s'ha de presentar en la Direcció General per al Canvi Climàtic un certificat d'adequació del projecte que ha de fer menció expressa de la impermeabilitat i estanquitat de canalons, depòsits i basses, i de les connexions a la xarxa de sanejament de les aigües sanitàries i l'efluent del tractament d'aigües residuals industrials.   
9. Abans de l'1 de març de cada any ha de notificar a la Direcció General per al Canvi Climàtic les dades sobre les emissions a l'aigua de la instal·lació relatives a l'any anterior (incloent-hi el resultat del pla d'autocontrols analítics i el registre de descàrregues), mitjançant el Registre d'Emissions i Fonts Contaminants, segons el Reglament E-PRTR, aprovat pel Reial decret 508/2007, d'acord amb l'article 3 de l'Ordre de 31 de gener de 2007, de la Conselleria de Territori i Habitatge, per la qual s'estableix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol de 2000.  
4.2. Aigües sanitàries i pluvials  
Les aigües residuals procedents dels lavabos i vestidors han de desaiguar de forma independent i separada sense tractament als col·lectors instal·lats al polígon industrial.   
Les aigües pluvials s'arrepleguen a través d'una xarxa separadora i independent de la resta, i en part són emmagatzemades per a ús propi en la instal·lació i en part s'aboquen al col·lector de la xarxa de sanejament del polígon industrial junt amb les aigües sanitàries. Cal verificar que les aigües pluvials no resulten contaminades pel contacte amb residus o substàncies usades en la instal·lació, arreplegant els possibles vessaments accidentals i evitant els emmagatzematges a l'aire lliure que puguen alterar la qualitat de les aigües pluvials.  
S'han de complir els condicionants que estableix l'article 8.4.72.6 del PGOU d'Ibi, i garantir el compliment de l'ordenança municipal d'abocaments a la xarxa municipal de clavegueram, amb les prescripcions següents:  
- Està prohibit abocar directament o indirectament a la xarxa de clavegueram aigües residuals o qualsevol altre tipus de residus sòlids, líquids o gasosos que, per la seua naturalesa, propietats i quantitat, causen o puguen causar per ells mateixos o per interacció amb altres deixalles, algun tipus de danys, perills o inconvenients en les instal·lacions de sanejament.  
- Està totalment prohibit abocar directament o indirectament a la xarxa de clavegueram qualsevol dels productes indicats en l'article 11 de l'Ordenança municipal d'abocaments a la xarxa municipal de clavegueram.  
- Està prohibit l'abocament a la xarxa de clavegueram d'aigües residuals industrials de la mateixa instal·lació, de les quals, d'acord amb l'Informe de la Confederació Hidrogràfica del Xúquer, s'ha justificat la inexistència d'abocaments.  
- En els conductes de desaigüe cal disposar d'una arqueta de registre de lliure accés des de l'exterior, preparada per a aforar els cabals circulants, així com per a l'extracció de mostres, d'acord amb el disseny de l'annex I de l'Ordenança municipal d'abocaments a la xarxa municipal de clavegueram.  
L'extracció de mostres i, si escau, la comprovació de cabals ha de ser efectuada per personal al servei de l'Ajuntament, entitat o empresa en què delegue, a la qual se li ha de facilitar l'accés a les arquetes de registre.  
- En l'arqueta de registre s'ha de verificar que les concentracions de contaminants en les aigües residuals sanitàries i pluvials s'ajusten als valors límit següents:   
\* \* \* \* \*  
  
  
\* \* \* \* \*  
En el cas que les aigües residuals que es pretenga abocar superen aquests valors límit, se n'impedirà l'abocament i seran destinades a un gestor autoritzat. En aquests casos, i quan per altres causes les aigües residuals es destinen a un gestor autoritzat extern a la instal·lació, s'ha de reflectir en la declaració anual de producció de residus i aportar la documentació que n'acredite l'entrega.  
5. Protecció del sòl i de les aigües subterrànies  
L'àrea d'implantació de les instal·lacions de tractament i valorització dels residus ha de comptar amb una solera de formigó i una xarxa de captació de pluvials, amb un gruix que, en cas de vessaments, no es produïsquen infiltracions.  
Al cap de dos anys d'haver-se iniciat i dut a terme l'activitat, caldrà remetre a la Direcció General per al Canvi Climàtic l'informe preliminar de situació del sòl que ocupa l'activitat, en compliment del que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
Està prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No es podran fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de Residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
6.1. Gestió de residus  
Cal inscriure l'empresa en el Registre General de Gestors Autoritzats de Residus de la Comunitat Valenciana per a les operacions següents:  
6.1.1. Emmagatzematge temporal de residus  
9.4.4.8. S'autoritzen les operacions d'emmagatzematge temporal dels residus perillosos següents (R13/D15), que s'han de fer en la planta de transferència de residus (nau D), amb una capacitat de 7.672 tones anuals, i fer, si escau, el condicionament previ en la nau B, segons la distribució establida en el projecte bàsic:  
- Premsatge i emmagatzematge:  
- Emmagatzematge:  
  
\* \* \* \* \*  
- Almacenamiento:  
  
L'emmagatzematge temporal de residus perillosos s'ha de fer d'acord amb les prescripcions relatives a emmagatzematge indicades en l'apartat de producció de residus. No s'han d'emmagatzemar residus en altres parts de la instal·lació. Així mateix, quan les zones d'emmagatzematge estiguen al màxim de la seua capacitat, no s'admetran més residus per a emmagatzemar-los en la instal·lació.  
4.1.5.0. S'autoritzen les operacions d'emmagatzematge temporal dels següents residus no perillosos (R13/D15), amb una capacitat de 17.050 tones anuals, que s'han de fer d'acord amb la distribució establida en el projecte bàsic:  
- Premsatge i emmagatzematge:  
  
\* \* \* \* \*  
- Emmagatzematge:  
  
\* \* \* \* \*  
\* \* \* \* \*  
- Almacenamiento:  
6.1.2. Valorització i eliminació de residus  
8.3.1.1. S'autoritza l'operació de valorització de tipus R3 (recuperació i reciclatge de plàstics), amb una capacitat de tractament de 8.000 tones anuals, dels residus següents:  
  
\* \* \* \* \*  
  
  
\* \* \* \* \*  
  
6.2.8.8. S'autoritza la valorització R4 (recuperació de metalls) amb una capacitat de 3.000 tones anuals, dels residus perillosos següents:  
5.7.0.8. S'autoritza l'operació d'eliminació de tipus D9 (tractament fisicoquímic) que s'ha de fer en la instal·lació dels següents residus perillosos líquids, amb una capacitat de tractament de 3.350 tones anuals:  
  
\* \* \* \* \*  
6.3.3.7. S'autoritza la valorització mitjançant la tècnica d'evapocondensació R11 (utilització de residus obtinguts a partir de qualsevol de les operacions enumerades entre R1 i R10), amb una capacitat màxima de tractament de 200 tones anuals dels residus perillosos següents:  
Els residus perillosos següents, resultants de l'operació R11, han de ser lliurats a un gestor autoritzat i s'han d'incloure en la declaració de producció de residus i E-PRTR:  
- Olis i hidrocarburs.  
- Sòlids de filtració.  
6.1.3. Control en la gestió de residus perillosos  
Les operacions de gestió de residus dutes a terme en la instal·lació han de complir les condicions següents:  
I. Els residus s'han de transportar amb vehicles propis o, si és possible, amb transportistes de residus perillosos, degudament registrats en la Conselleria competent en matèria ambiental.  
II. Quan es reben els residus se n'ha d'efectuar un control, a fi de verificar l'adequació dels residus perillosos als processos autoritzats, etiquetatge i quantitats. El control de quantitats s'ha de fer amb una bàscula pròpia o control volumètric de residus bombables. En el registre han de figurar les quantitats tractades diàriament en cada línia de tractament, i s'ha d'assegurar la traçabilitat dels residus tractats.  
III. L'empresa està obligada a portar un registre dels residus emmagatzemats i gestionats on figure, almenys, el productor, la denominació i la identificació del residu, la quantitat, la data de recepció, l'operació de valorització/eliminació realitzada, el gestor final de destinació (si s'escau), la data d'expedició i el número de document de control i seguiment per al cas dels residus perillosos. La justificació documental de les diverses transferències de titularitat ha d'estar a disposició de les administracions competents que ho requerisquen.  
IV. Els envasos que continguen els residus han d'estar etiquetats de manera llegible i clara, d'acord amb el que estableixen el Reial decret 833/1988 i el Reial decret 952/1997, així com les normes d'etiquetatge i identificació de substàncies perilloses.  
V. Els residus s'han d'emmagatzemar en les condicions i zones previstes en el projecte bàsic, d'acord amb les especificacions per a l'emmagatzematge de residus que figuren en l'apartat de producció d'aquesta resolució, i s'ha de desenvolupar segons el projecte presentat.  
VI. Pel que fa a les operacions dutes a terme en el procés de recuperació i reciclatge de plàstics i en el procés de recuperació de metalls, cal fer un control analític sobre els residus sotmesos al tractament proposat, que ha de comprendre una caracterització mitjançant la qual es verifique que la lixiviació (mètode EN 12505/1-4 o DIN 38863-S4) dels residus després del llavatge quede dins dels paràmetres següents:  
a) 5,5b) [Plom] < 1 mg/l  
c) [Crom VI] < 0,1 mg/l  
d) [Crom] < 5 mg/l  
e) [Coure] < 5 mg/l  
f) [Níquel] < 1 mg/l  
g) [Zinc] < 5 mg/l  
h) [Mercuri] < 0,05 mg/l  
i) [Cadmi] < 0,2 mg /l  
j) Assaig d'ecotoxicitat segons els bioassajos homologats descrits en l'apèndix IV de l'Ordre de 13 d'octubre de 1989.  
VII. La manipulació i gestió dels residus que contenen amiant s'ha de fer d'acord amb el Reial decret 396/2006, de 31 de març, pel qual s'estableixen les disposicions mínimes de seguretat i salut aplicables als treballs amb risc d'exposició a l'amiant i l'apartat 2.3.3 de l'annex de la Decisió del Consell 2003/33/CE. Cal aportar la inscripció de l'activitat en el Registre d'Empreses amb Risc d'Amiant.  
VIII. L'emmagatzematge dels residus que contenen amiant s'ha de fer de manera que s'evite l'alliberament de fibres d'asbest. Cal evitar la ruptura de plaques de fibrociment amb amiant, així com qualsevol trituració d'aquest tipus de residu. Igual que amb la resta de residus perillosos, cal fer el control dels documents de control i seguiment preceptius, codificant el residu d'acord amb l'annex I del Reial decret 833/1988 i registrant-ne la ubicació exacta en l'abocador de destinació.   
IX. La instal·lació ha de garantir la independència entre les operacions de valorització i eliminació de residus respecte a la resta de residus per als quals s'actua com a centre de transferència.  
X. Abans de l'1 de març de cada any cal presentar davant la Direcció General amb competències en matèria de residus les memòries anuals de gestió de residus perillosos corresponent al seu emmagatzematge i a la valorització i eliminació. En aquestes memòries s'ha d'especificar l'origen i la quantitat dels residus gestionats, les incidències rellevants que s'hagen pogut produir, en relació amb l'any objecte de la memòria.  
XI. Ha de complir els requisits que estableix la legislació vigent en matèria d'envasos i residus d'envasos, i de manera especial el que estableixen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el reglament per al desplegament de l'execució d'aquesta llei.  
XII. Com a activitat de gestió, cal formalitzar el document de control i seguiment en els trasllats de residus entre els productors i la planta de tractament, i entre els productors i gestors autoritzats als quals es transferisquen residus.  
XIII. Pel que fa als olis usats gestionats i generats, cal ajustar-se al que estableix el Reial decret 679/2006, de 2 de juny, pel qual es regula la gestió dels olis industrials usats.  
XIV. La instal·lació s'ha d'ajustar a les condicions indicades en el projecte tècnic en els aspectes que no fixa aquesta resolució.  
XV. Ha de mantenir un control documental dels residus generats en la mateixa instal·lació, indicant-hi la denominació del residu, el codi LER, la quantitat produïda, l'etapa del procés en què es genera i el gestor de destinació.  
XVI. Els emmagatzematges de residus perillosos s'han d'efectuar a l'interior de les naus o sota zones cobertes, i els emmagatzematges a granel de residus no perillosos als patis exteriors han de ser envelats per a impedir que s'hi generen lixiviats. Així mateix, s'han d'aplicar totes les mesures protectores i correctores previstes en l'estudi d'impacte ambiental per a l'arreplega de vessaments i lixiviats potencials en les línies de llavatge, trituració i en la planta de tractament de residus líquids, en especial:  
- La solera de les naus i dels patis exteriors ha de ser impermeable, i les zones d'emmagatzematge de residus perillosos líquids s'han de dotar de canalitzacions perimetrals d'arreplega de vessaments que s'han de connectar a la cubeta de retenció.  
- En el perímetre de les línies de trituració, llavatge i de la planta de tractament de residus líquids, cal disposar canalitzacions d'arreplega de vessaments fins a una arqueta cega, per a bombar-los de nou a la planta de tractament de residus líquids.  
- Les depuradores de la planta de tractament de residus líquids han d'estar confinades a l'interior d'una cubeta perimetral d'altura suficient per a contenir un volum igual a la capacitat d'aquestes.  
6.1.4. Control en la gestió de residus no perillosos  
D'acord amb l'article 50.4 de la Llei 10/2000, de 12 de desembre, de residus de la Comunitat Valenciana, i amb l'article 13.3 de la Llei 10/1998, de residus, l'entitat està obligada a portar un registre documental on figuren la quantitat, la naturalesa, el codi LER, l'origen, la destinació, la freqüència d'arreplega, el mitjà de transport i el mètode de valorització o eliminació dels residus. Aquesta documentació ha d'estar a disposició de les administracions públiques competents que així ho requerisquen. Així mateix, ha de presentar una memòria anual de les seues activitats a la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, abans de l'1 de març de l'any següent al de les activitats.  
Diàriament s'han de registrar tots els fluxos de materials produïts en la planta tant pel que fa a quantitats de residus tractats en cada procés de tractament, com materials recuperats i rebutjos generats, a fi d'obtenir els balanços de recuperació i reducció de residus que cal eliminar en l'abocador.  
6.1.3. S'autoritza l'operació R13 [classificació i emmagatzematge de residus d'aparells elèctrics i electrònics (RAEE)], amb una capacitat de tractament de dues mil tones anuals, segons la distribució establida en el projecte bàsic, dels residus següents:  
160211\* Equips rebutjats que contenen clorofluorocarbonis, HCFC, HFC.  
160213\* Equips rebutjats que contenen components perillosos, diferents dels especificats en els codis 160209 i 160212.  
160214 Equips rebutjats diferents dels especificats en els codis 160209 i 160213.  
160215\* Components perillosos retirats d'equips rebutjats.  
160216 Components retirats d'equips rebutjats diferents dels especificats en el codi 160215.  
200121\* Tubs fluorescents i altres residus que contenen mercuri.  
200123\* Equips rebutjats que contenen clorofluorocarbonis.  
200135\* Equips elèctrics i electrònics rebutjats diferents dels especificats en els codis 200121 i 200123, que contenen components perillosos.  
200136 Equips elèctrics i electrònics rebutjats diferents dels especificats en els codis 200121, 200123 i 200135.  
6.1.4. Control en la gestió de residus d'aparells elèctrics i electrònics  
Pel que fa a les operacions dutes a terme en l'emmagatzematge de RAEE, s'han de seguir les prescripcions següents:   
1. Respecte als residus d'aparells elèctrics i electrònics (RAEE), cal disposar dels requisits tècnics que estableix l'annex IV del Reial decret 208/2005. Per aquest motiu, la zona d'emmagatzematge ha d'estar dotada de superfícies impermeables, amb instal·lacions per a l'arreplega de vessaments i decantadors, i netejadors-desgreixadors. S'ha d'assegurar que els RAEE s'emmagatzemen sempre en zones cobertes per a protegir-los de la intempèrie.  
2. S'ha de fer una separació prèvia dels RAEE rebuts a la zona de classificació preparada, almenys mitjançant contenidors, seleccionant i retirant aquells residus que no tinguen la consideració d'aparells elèctrics i electrònics, per a entregar-los posteriorment a un gestor de residus autoritzat.  
3. En aquesta separació prèvia s'han de segregar els diversos tipus d'aparells elèctrics i electrònics rebuts, en especial els següents tipus de residus d'aparells elèctrics i electrònics, que, d'acord amb l'annex I del Reial decret 208/2005, s'han d'emmagatzemar de forma independent per a lliurar-los a un gestor autoritzat:  
  
\* \* \* \* \*- Aparells de fred de les categories 1 i 10.  
- Aparells amb tub de raigs catòdics de les categories 3 i 4.  
- Llums de descàrrega de gas.  
4. L'emmagatzematge dels distints tipus de RAEE segregats i la resta de residus s'ha de fer de manera que no es produïsca cap trencament per a assegurar la viabilitat del seu tractament posterior, i no es produïsquen emissions incontrolades de contaminants. En especial, s'ha d'evitar la ruptura de tubs i llums fluorescents, i l'alliberament de components que continguen substàncies perilloses, piles o acumuladors.  
5. Pel que fa al tractament de la resta de residus voluminosos, almenys s'ha de fer la recuperació de la fusta i els metalls susceptibles de valorització, d'acord amb les millors tècniques disponibles, i destinar-se a un valoritzador de residus autoritzat. Quan calga, s'ha de fer la trituració per a reduir la dimensió dels residus destinats a eliminar-se.  
6. Respecte als diversos rebutjos i residus generats en la instal·lació, s'han de destinar a un gestor autoritzat, prioritzant-ne la valorització com a destinació. Quan no siguen susceptibles de valorització, d'acord amb les millors tècniques disponibles, s'han de destinar a eliminació de residus, d'acord amb l'article 18 de la Llei 10/2000, de 12 de desembre, de Residus de la Comunitat Valenciana.  
7. D'acord amb l'article 50.4 de la Llei 10/2000, de 12 de desembre, de Residus de la Comunitat Valenciana, i amb l'article 13.3 de la Llei 10/1998, de Residus, l'entitat està obligada a portar un registre documental on figuren la quantitat, la naturalesa, l'origen, el codi LER, el codi annex I RAEE, la destinació, la freqüència d'arreplega, el mitjà de transport i el mètode de valorització o eliminació dels residus. Aquesta documentació ha d'estar a disposició de les administracions públiques competents que així ho requerisquen.   
8. Així mateix, s'ha de presentar una memòria anual de les activitats a la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge abans de l'1 de març de l'any següent al de les activitats.  
6.2. Producció de residus  
S'autoritza la producció dels residus següents derivats de les operacions de gestió:  
Pel que fa a la producció de residus perillosos i no perillosos, cal determinar les quantitats i els tipus de residus produïts en l'activitat de gestió de residus, i indicar la destinació que es dóna a cadascun dels residus produïts (valorització o eliminació). No s'acceptarà com a destinació dels residus produïts el mateix centre de transferència de la instal·lació, en el qual se'n podrà fer l'emmagatzematge temporal abans d'entregar-los a un gestor autoritzat de destinació.  
Així mateix, aquells residus produïts en la mateixa activitat i que s'emmagatzemen en el mateix centre de transferència s'han de comptabilitzar de manera independent als residus procedents d'altres orígens.  
Pel que fa als llots que es destinen a un abocador, han d'arribar a un percentatge inferior al 70% d'humitat, en el cas de llots orgànics, i a un 65%, en el cas de llots inorgànics. La tipologia de l'abocador de destinació dels llots s'ha de determinar mitjançant els criteris d'admissió establits en l'apartat 2 de l'annex de la Decisió del Consell 2003/33/CE d'admissió de residus en abocador. El resultat d'aquests controls s'ha d'incloure en la declaració anual de producció de residus.  
Els residus es podran emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es podran emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer diferenciant el tipus de residu, ha d'estar convenientment senyalitzat i s'ha de fer en un lloc cobert, amb sòl impermeable i sistemes d'arreplega de vessaments accidentals, com ara una arqueta cega no connectada a la xarxa de clavegueram i safates d'arreplega, o en els tancs de la instal·lació. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose un augment de la perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat s'ha de gestionar com a residu perillós o no perillós, segons la seua naturalesa.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, així com el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que tinguen la corresponent autorització administrativa per a la gestió d'aquests residus, prioritzant la valorització sobre l'eliminació com a destinació, d'acord amb l'article 18 de la Llei 10/2000, de Residus de la Comunitat Valenciana.  
Cada quatre anys s'ha d'elaborar un pla de prevenció i reducció de residus perillosos, que cal presentar en la Direcció General per al Canvi Climàtic.  
Així mateix, s'ha de formalitzar la declaració anual de productor de residus perillosos i no perillosos, que s'ha de remetre a la Direcció General per al Canvi Climàtic abans de l'1 de març de cada any. En aquesta declaració s'ha d'especificar l'origen i la quantitat dels residus produïts, la destinació donada a cadascun i la relació dels que s'hi troben emmagatzemats temporalment, així com les incidències rellevants que s'hagen pogut produir, dins de l'any objecte de la declaració. S'ha de fer d'acord amb el model que estableix l'annex III del Reial decret 833/88 per als residus perillosos, i per als residus no perillosos, d'acord amb el model del Reglament E-PRTR, aprovat pel Reial decret 508/2007.  
7. Mesures que cal adoptar en situacions diferents de les normals que puguen afectar el medi ambient.  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'haurà de comunicar immediatament aquesta situació a l'Ajuntament i a la Direcció General per al Canvi Climàtic i, si escau, al Centre de Coordinació d'Emergències 112.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, l'empresa ha de remetre a l'Ajuntament i a la Direcció General per al Canvi Climàtic un informe detallat en què, a més de les dades identificatives, han de figurar-hi les següents:  
Les causes de l'incident.  
L'hora en què es va produir i la duració.   
Les característiques de l'emissió o abocament.   
Les mesures correctores adoptades.  
L'hora i la forma en què es va comunicar el succés.   
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat ambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14724: 2004.  
Així mateix, quan es determine el cessament d'alguna de les unitats, caldrà desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions que estableix la declaració d'impacte ambiental de 24 d'octubre de 2008 de la Direcció General de Gestió del Medi Natural.   
9. Altres condicions  
La planta i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
Al llarg del perímetre de la parcel·la s'ha de col·locar una pantalla vegetal amb espècies autòctones, o pantalla artificial equivalent, que minimitze l'impacte visual de l'activitat en el seu entorn.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
S'han de complir totes les disposicions aplicables per a garantir la seguretat, la salut de les persones i el medi ambient.  
10. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
Qualsevol modificació i ampliació de la capacitat de tractament de les instal·lacions ha de ser notificada a aquesta Direcció General, i aportar documentació justificativa per a la seua aprovació, d'acord amb l'article 42 de la Llei 2/2006, de Prevenció de la Contaminació i Qualitat Ambiental.  
Tercer  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada. 0  
Quart  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent, d'acord amb els articles 67 i 68 del Decret 127/2006:  
- Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
- Pla d'autoprotecció d'acord amb el que estableix el Reial decret 393/2007, de 23 de març, pel qual s'aprova la norma bàsica d'autoprotecció dels centres, establiments i dependències dedicats a activitats que puguen donar origen a situacions d'emergència.  
Cinqué  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. Aquesta comprovació s'ha de fer en els termes que estableix l'article 68 del Decret 127/2006 del Consell.  
Sisé  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Seté  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Huité  
D'acord amb el que estableix l'apartat 2.2 de l'article 26 del Reial decret 833/1988, de 20 de juliol, de residus tòxics i perillosos, el titular ha d'especificar el personal que es compromet a tenir en les seues instal·lacions per a atendre i complir totes les obligacions derivades de l'activitat. Com a responsable de les instal·lacions i per a les relacions amb l'administració, l'empresa ha designat Francisco Javier Pérez Navarro.  
Nové  
Constitueix un requisit necessari per a l'exercici de l'activitat de gestió de residus perillosos la presentació de la documentació següent davant la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge, que ha de ser acceptada:  
1. Carta de pagament acreditativa d'una fiança estimada de 100.000 euros, constituïda en qualsevol de les formes que estableix l'article 28 del Reial decret 833/1988, de 20 de juliol, davant la Direcció Territorial d'Economia, Hisenda i Ocupació, a fi de respondre del compliment de totes les obligacions que, davant l'administració, deriven de l'exercici de les operacions de gestió de residus perillosos, d'acord amb l'article 27 de l'esmentat reial decret.  
2. Pòlissa acreditativa de la subscripció d'una assegurança de responsabilitat civil en els termes de l'article 6 del Reial decret 833/1988, de 20 de juliol, amb un capital mínim assegurat d'1.500.000 euros. Junt amb la pòlissa de l'assegurança de responsabilitat civil, ha de figurar un certificat de la companyia asseguradora que acredite la constitució de l'assegurança en el capital mínim indicat per a les operacions de gestió de residus perillosos.  
Deu  
En tot el que no especifica aquesta resolució, caldrà ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, s'hi podrà presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 4 de novembre de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
La planta d'emmagatzematge i tractament de residus perillosos i no perillosos, ubicada al polígon industrial l'Alfàs III, d'Ibi (Alacant), amb una superfície de parcel·la de 23.813,15 metres quadrats i una superfície construïda de 8.358 metres quadrats, disposa de les dependències següents:  
- Zona de trànsit.  
- Zona d'aparcament per a vehicles.  
- Edifici d'oficines i serveis generals.  
- Magatzem de residus no perillosos.  
- Nau de producció.  
- Magatzem de producte final i de residus perillosos.  
A la instal·lació s'efectuen els següents processos de gestió de residus:  
- Planta de transferència de residus, tant perillosos com no perillosos: es preparen i s'emmagatzemen residus perillosos i no perillosos abans d'entregar-los al gestor final.   
- Planta de valorització de residus plàstics: es trituren i es llaven, i posteriorment s'extrudeixen per a la producció de gransa, que és destinada a comercialització.  
- Valorització de residus metàl·lics: es trituren i es llaven, i s'emmagatzemen en la instal·lació per a entregar-los posteriorment a un gestor de metalls.  
- Emmagatzematge de residus elèctrics i electrònics: es classifiquen i posteriorment s'emmagatzemen per a entregar-los al gestor final.  
- Valorització de residus líquids, perillosos i no perillosos: d'una banda, es fa un tractament fisicoquímic de residus líquids industrials, amb flotació, coagulació-floculació, neutralització i sedimentació-decantació. D'altra banda, per als residus líquids que contenen olis es fa una evaporació-condensació per a la separació d'olis.  
Els llots i la resta de residus generats en el tractament són destinats a un gestor autoritzat. Els efluents de la depuració d'aigües residuals es reutilitzen a la instal·lació.